OpenLLM-France/wikimedia huggingface dataset:
# Diomignita

La diomignita era considerada com un mineral microscòpic de la classe dels borats, trobat en inclusions fluides en beril o espodumena. Més tard es va descobrir que les inclusions van ser identificades erròniament, tractant-se en realitat de zabuyelita. Des de llavors, aquesta espècie es troba desacreditada per l'Associació Mineralògica Internacional i és considerada com un sinònim de la zabuyelita.

## Característiques

La diomignita és un borat de fórmula química Li₂[B₄O₇]. Cristal·litza en el sistema tetragonal. Segons la classificació de Nickel-Strunz, la diomignita pertany a «06.DD - Tectotetraborats", sent l'única espècie que s'hi pot trobar. Va ser descoberta l'any 1984 a la mina Tanco, al llac Bernic (Manitoba, Canadà).

## Referències

* ↑ «Diomignite» (en anglès). Mindat. [Consulta: 24 juny 2016].
# Desmopuntius gemellus

Desmopuntius gemellus és una espècie de peix d'aigua dolç de la família dels ciprínids i de l'ordre dels cipriniformes.

## Morfologia

Els adults poden assolir els 6,5 cm de longitud total.

## Distribució geogràfica

Es troba a Sumatra (Indonèsia).

## Referències

* ↑ Kottelat, Maurice «The identity of Puntius eugrammus and diagnoses of two new species of striped barbs (Teleostei: Cyprinidae) from southeast Asia» (en anglès). The Raffles Bulletin of Zoology, 44, 1, 1996, pàg. 301-316.
* 1 2 «Desmopuntius gemellus (Kottelat, 1996)» (en anglès). FishBase.

## Bibliografia

* Mills, Dick. 'The bumper book of tropical aquarium fishes.. Interpet, 2003. ISBN 1-84286-074-7.
# Dolmen del Roc de l'Home Mort

El Dolmen del Roc de l'Home Mort és un monument megalític del terme comunal de Conat, a la comarca del Conflent, de la Catalunya del Nord.
És, o era, al nord-est del terme, al nord de Nabilles i a prop al sud-oest del Roc de l'Home Mort, a prop del termenal amb Rià i Cirac.
És un dolmen posat en qüestió per alguns autors atès que no és fàcil de trobar. És un dolmen amb peristàlit (conjunt de pedres arrenglerades per marcar el límit del túmul). Fou donat a conèixer el 1970 per Jean Abelanet. A la zona on es troba estan esmentats almenys tres dòlmens més, tot i que algun d'ells no ha estat retrobat en els últims estudis fets a la zona.

## Referències

* ↑ Lloc on era el Dolmen del Roc de l'Home Mort en els ortofotomapes de l'IGN

## Vegeu també

* Llista de monuments megalítics dels Pirineus Orientals

## Bibliografia

* Abélanet, Jean. Itinéraires mégalithiques : dolmens et rites funéraires en Roussillon et Pyrénées nord-catalanes (en (francès)). Canet: Trabucaire, 2011. ISBN 9782849741245.
* Becat, Joan. «64 - Eus». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Carreras Vigorós, Enric; Tarrús Galter, Josep. 181 anys de recerca megalítica a la Catalunya Nord (1832-2012). Girona: Annals de l'Institut d'Estudis Gironins, n. 54, 2013.
* Ponsich, Pere; Lloret, Teresa; Gual, Raimon. «Eus». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
* Rouffiandis, Isidore. Monuments celtiques de la Porteilla & de las Clausas situés sur la montagne de Molitg. Perpinyà: Société Agricole, Scientifique et Litteraire des Pyrénées-Orientales, 1872, p. 238-243 (Bulletin de la Société Agricole, Scientifique et Litteraire des Pyrénées-Orientales, XIX).
# Divisió Nord-oest (NBA)

La Divisió Nord-oest és una divisió de la Conferència Oest de l'NBA.

## Equips actuals

* Denver Nuggets
* Minnesota Timberwolves
* Portland Trail Blazers
* Oklahoma City Thunder
* Utah Jazz

## Campions

* 2005: Seattle SuperSonics
* 2006: Denver Nuggets
* 2007: Utah Jazz
* 2008: Utah Jazz
* 2009: Denver Nuggets
* 2010: Denver Nuggets
* 2011: Oklahoma City Thunder
* 2012: Oklahoma City Thunder
* 2013: Oklahoma City Thunder
* 2014: Oklahoma City Thunder
* 2015: Portland Trail Blazers
* 2016: Oklahoma City Thunder
* 2017: Utah Jazz
* 2018: Portland Trail Blazers
* 2019: Denver Nuggets
* 2020: Denver Nuggets

## Títols

* 6: Seattle SuperSonics/Oklahoma City Thunder
* 5: Denver Nuggets
* 3: Utah Jazz
* 2: Portland Trail Blazers

## Referències

* ↑ «NBA Teams & Rosters | NBA.com». [Consulta: 17 agost 2022].
# Divisió Pacífic (NBA)

La Divisió Pacífic és una divisió de la Conferència Oest de l'NBA.

## Equips actuals

* Golden State Warriors
* Los Angeles Clippers
* Los Angeles Lakers
* Phoenix Suns
* Sacramento Kings

## Campions

* 1971: Los Angeles Lakers
* 1972: Los Angeles Lakers
* 1973: Los Angeles Lakers
* 1974: Los Angeles Lakers
* 1975: Golden State Warriors
* 1976: Golden State Warriors
* 1977: Los Angeles Lakers
* 1978: Portland Trail Blazers
* 1979: Seattle SuperSonics
* 1980: Los Angeles Lakers
* 1981: Phoenix Suns
* 1982: Los Angeles Lakers
* 1983: Los Angeles Lakers
* 1984: Los Angeles Lakers
* 1985: Los Angeles Lakers
* 1986: Los Angeles Lakers
* 1987: Los Angeles Lakers
* 1988: Los Angeles Lakers
* 1989: Los Angeles Lakers
* 1990: Los Angeles Lakers
* 1991: Portland Trail Blazers
* 1992: Portland Trail Blazers
* 1993: Phoenix Suns
* 1994: Seattle SuperSonics
* 1995: Phoenix Suns
* 1996: Seattle SuperSonics
* 1997: Seattle SuperSonics
* 1998: Seattle SuperSonics
* 1999: Portland Trail Blazers
* 2000: Los Angeles Lakers
* 2001: Los Angeles Lakers
* 2002: Los Angeles Lakers
* 2003: Sacramento Kings
* 2004: Los Angeles Lakers
* 2005: Phoenix Suns
* 2006: Phoenix Suns
* 2007: Phoenix Suns
* 2008: Los Angeles Lakers
* 2009: Los Angeles Lakers
* 2010: Los Angeles Lakers
* 2011: Los Angeles Lakers
* 2012: Los Angeles Lakers
* 2013: Los Angeles Clippers
* 2014: Los Angeles Clippers
* 2015: Golden State Warriors
* 2016: Golden State Warriors
* 2017: Golden State Warriors
* 2018: Golden State Warriors
* 2019: Golden State Warriors
* 2020: Los Angeles Lakers
* 2021: Phoenix Suns
* 2022: Phoenix Suns

## Títols

* 24: Los Angeles Lakers
* 8: Phoenix Suns
* 5: Seattle SuperSonics
* 4: Portland Trail Blazers
* 7: Golden State Warriors
* 2: Sacramento Kings
* 2: Los Angeles clippers
A Agost 2022

## Referències

* ↑ «NBA Teams & Rosters | NBA.com». [Consulta: 17 agost 2022].
# John Aubrey

John Aubrey (Wiltshire 12 de març de 1626 – 7 de juny de 1697) va ser un antiquari i escriptor anglès, més conegut per les seves Vides breus, una sèrie d'articles biogràfics.
Va néixer a Easton Piers o Percy, prop de Malmesbury (Wiltshire), membre d'una família benestant i coneguda a la regió, va dur una vida de gentleman empobrit. Es va formar a l'escola gramàtica de Malmesbury, sota la tutela de Robert Latimer, que havia tingut a Thomas Hobbes entre els seus primers alumnes, amb qui Aubrey es va fer amic. Va ingressar al Trinity College d'Oxford, el 1642, però els seus estudis van ser interromputs quan va esclatar la Guerra Civil Anglesa. Cap al 1646, esdevingué estudiant del Middle Temple, encara que mai va ser convocat al seu tribunal. Va romandre la major part de la seva vida al seu país. El 1649 es va interessar en les restes megalítiques d'Avebury. El seu pare va morir en 1652. Li va deixar un considerable patrimoni i alguns deutes.
Com a antiquari, va crear el concepte d'antiguitat comparada, que es plasmava en un mètode tipològic i cronològic de classificació sistemàtica de categories arqueòlogiques gràcies al qual els monuments antics es podien identificar amb més precisió. A més a més, va inventar el que avui dia anomenariem arqueologia teòrica.

## Referències

* 1 2 Schnapp, Alain. The discovery of the past: the origins of archaeology. (en anglès). Londres: British Museum, 1996, p. 190-194. ISBN 978-0-7141-1768-3.
# Diplothrix legata

Diplothrix legata és una espècie de mamífer rosegador de la família dels múrids. És endèmica de les Illes Ryūkyū (Japó), on viu a altituds d'entre 300 i 400 msnm. El seu hàbitat natural són els boscos montans. Està amenaçada per la desforestació, així com per la depredació per gossos i gats ferals i mangostes de Java introduïdes. El seu nom específic, legata, significa 'ambaixadora' en llatí.

## Referències

* ↑ Ishii, N. Diplothrix legatus. UICN 2016. Llista Vermella d'espècies amenaçades de la UICN, edició 2016, consultada el 19 març 2018.
* ↑ Entrada «Diplothrix» d'Animalia (en anglès).
# Josep Maria Codina i Vidal

Josep Maria Codina i Vidal (Sallent, 2 de març de 1927 - 16 de desembre de 2021) va ser un físic i catedràtic català.
El 1950 es va llicenciar en física per la Universitat de Barcelona. Entre 1950 i 1954 va fer una tesi doctoral sobre espectrografia quantitativa quan era becari de la Secció d'Electricitat i Radiacions del CSIC, i entre 1955 i 1956 participà en la creació del Servei d'Espectroscòpia i del Servei de Microscòpia Electrònica de la Universitat de Barcelona, del qual en serà director fins al 1967.
També el 1956 va rebre el Premi Nacional Alfons X el Savi, atorgat pel CSIC. El 1960 va guanyar la Càtedra d'Electricitat i Magnetisme de la Universitat de Barcelona, i posteriorment fou nomenat catedràtic del Departament de Física Aplicada i Electrònica de la Facultat de Física fins a la seva jubilació el 1992, en què va ser nomenat catedràtic emèrit.
El 1950 va començar a treballar a l'Observatori Fabra de la Reial Acadèmia de Ciències i Arts de Barcelona, del que en fou nomenat director el 1971. El 1987 va ser guardonat amb la clau de Barcelona i el 2010 va rebre la Creu de Sant Jordi.

## Obra

* Codina Vidal, Josep M; Núñez de Murga, Jordi; Torras Maugriña, Nicolau «Observacions astromètriques de petits planetes i cometes : 1971-1990». Butlleti de l'Observatori Fabra. Seccio astronomica, IV, 2007.

## Referències

* 1 2 «Mor l'acadèmic Josep Maria Codina i Vidal (1927-2021)». Reial Acadèmia de Ciències i Arts de Barcelona, 17-12-2021. [Consulta: 17 desembre 2021].
* 1 2 Vidal i Pla, Francesc; Campmany i Guillot, Josep «Josep Maria Codina Vidal, catedràtic i professor emèrit de la Universitat de Barcelona». Revista de Física, 1993, pàg. 28–30. DOI: 10.2436/rev. ISSN: 2013-5326.
* ↑ «Josep Maria Codina i Vidal». Gran Enciclopèdia Catalana. [Consulta: 17 desembre 2021].
* ↑ «El catedràtic emèrit Josep M. Codina ha estat guardonat amb la Creu de Sant Jordi». Universitat de Barcelona, 08-10-2009. [Consulta: 17 desembre 2021].
# Josep Maria Claret i Huch

Josep Maria Claret i Huch (Berga, 4 d'agost de 1914 - 24 de setembre de 1962) fou un advocat i poeta català.
Va quedar orfe de molt jove, fet que el marcà per tota la vida. Va estudiar a Barcelona la carrera de dret i exercí d'advocat Catòlic practicant, formà part de la congregació mariana, la federació de joves cristians i Acció Catòlica. L'any 1945 es casà amb Rosina, amb qui va tenir tres filles i un fill. Va morir a Berga a l'edat de 48 anys.
Com a poeta fou fidel a la mètrica de Josep Carner i Puig-Oriol i els noucentistes. S'apropà a l'avantguardisme a través de metàfores agosarades que el vinculen al surrealisme. Canta l'amor al paisatge i a la seva muller. Juntament amb Climent Peix i Armengou i Pere Tuyet i Casafont formen un grup literari i intel·lectual cohesionat.

## Referències

* 1 2 «Josep Maria Claret i Huch». Gran Enciclopèdia Catalana. Barcelona: Grup Enciclopèdia Catalana.
# Demetri Arquiater

Demetri Arquiater (en llatí Demetrius Archiater, en grec antic Δημητριος) era un metge grec que va viure al segle ii. El títol d'arquiatre no va existir abans de la segona meitat del segle i. Galè en parla com a contemporani.

## Referències

* Demetrius Archiater Arxivat 2015-04-05 a Wayback Machine. a Smith, William (editor). A Dictionary of Greek and Roman Biography and Mythology (en anglès), 1870.
# Demetri Cal·latià

Demetri Cal·latià (en llatí Demetrius Callatianus, en grec antic Δημήτριος Καλλατιανός) fou un grec l'autor d'una obra sobre geografia d'Europa i Àsia (περὶ Εὐρώπης καὶ Ἀσίας) en 20 llibres, citat sovint pels autors antics, segons Diògenes Laerci, Esteve de Bizanci i Estrabó.

## Referències

* ↑ Callatianus, Demetrius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 566
# Demetri (fill de Pitonax)

Demetri (en llatí Demetrius, en grec antic Δημητριος), fill de Pitonax (Pythonax) de malnom Fidó (Pheidon), era un militar macedoni, que va ser comanant d'un esquadró escollit de cavalleria anomenat ἑταιροι (Companys), sota Alexandre el Gran. En parlen Arrià i Plutarc.

## Referències

* ↑ 2.Demetrius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 961
# Demetri (poeta èpic)

Demetri (en llatí Demetrius, en grec Δημητριος) fou un poeta èpic grec del que en temps de Diògenes Laerci (vers el final del segle II) no quedava res de les seves obres, excepte tres versos sobre diferents persones envejoses, citats per Diògenes Laerci i per Suides (aquest darrer no dona el nom de l'autor).

## Referències

* ↑ 18.Demetrius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 969
# Josep Maria Pujol i de Barberà

Josep Maria Pujol i de Barberà (Tarragona, 1871-1949) fou un arquitecte modernista titulat el 27 d'agost de 1892. Arquitecte del ministeri de finances a Barcelona, a Múrcia, a Granada i Còrdova (1893-1897) i arquitecte municipal de Tarragona (1897-1939).

## Tarragona

| Any | Nom | Ubicació | Descripció | Estat |
| 1902 | Escorxador Municipal | C/ Escorxador s/n | Actualment és la seu del rectorat de la Universitat Rovira i Virgili. | Molt Bo |
| 1903 | Cellers Müller | C/ Reial, 34-36 | | Enderrocat |
| 1911 - 1915 | Mercat Central | Pça Corsini s/n | Va ser encarregat per ordenar els punts de venda repartits per la ciutat. Estructurat en tres naus paral·leles i una transversal amb quatre façanes idèntiques i cobertes amb estructura de canó, té unes mides de 75 per 35 metres. Té un aire sezession que recorda la vienesa estació de la Karlsplatz de Otto Wagner. El 2017 es va finalitzar la seva remodelació. | Molt Bo |
| 1913 | Cases Ripoll | pg. de Sant Antoni, 15 i 17 | Ubicada davant de la muralla en una posició elevada que la converteix en un mirador al mar. Va ser encarregada per Leandre Ripoll dissenyada amb tots els elements perquè fos una casa d'estiueig (cavallerisses, camp de tennis, etc.), molt d'ells desapareguts en una reforma del 1970. | Correcte |
| 1917 - 1918 | Cooperativa Obrera Tarraconense | C/ Fortuny, 23 | Projectat l'any 1917, no va ser inaugurat fins al 1932 amb un estil de transició i abandonament dels signes modernistes. La façana està acabada en ceràmica a primer pis. | Correcte |
| 1920 | Casa Bofarull | Rambla Nova, 37 | Es tracta d'un edifici d'habitatges amb façana a dos carrers de transició entre modernisme i noucentisme construïda per a les germanes Bofarull. | Molt bo |
| 1923 | Col·legi La Salle | Pl. Imperial Tàrraco, s/n | | Bo |
| 1927 | Casa Dr. Aleu | Rambla Nova, 97 | Realitzada en un modernisme tardà, presenta senzilles decoracions a la façana. Per sobre dels seus dos pisos originals, el 1988 es va afegir un cos addicional. | Molt bo |
Amb Adolf Ruiz i Casamitjana va guanyar el concurs per a l'Orfenat Ribas de Barcelona, però el seu projecte no es va realitzar.

## Referències

* ↑ «Llista de Arquitectos Españoles» (en castellà). Anuario Arquitectos de Cataluña, 1900, pàg. 307 [Consulta: 8 setembre 2013].
* ↑ «Glossari d'artistes». A: El Modernisme. Vol 2. Barcelona: Ed. Olimpíada Cultural i Lundwerg, 1990. ISBN 84-87647-006.
* 1 2 3 4 5 6 «Ruta Modernista del Patronat de Turisme de Tarragona». Arxivat de l'original el 2011-08-28. [Consulta: 6 febrer 2010].
* ↑ Pobles de Catalunya
# Junya Ito

Junya Ito (japonès: 伊東純也) (Yokosuka, 9 de març de 1993) és un futbolista japonès que actualment juga de davanter al Kashiwa Reysol de la Lliga japonesa de futbol.

## Club

Després d'assistir a la Universitat de Kanagawa durant quatre anys, Ito primer es va convertir en un jugador especial designat per a Ventforet Kofu, i després va obtenir un nou contracte amb la J1 League.
La seva primera temporada com a jugador professional va cridar l'atenció de Kashiwa Reysol. El club Chiba el va fitxar el gener de 2016.
El 31 de gener de 2019, Junya Ito es va traslladar de Kashiwa Reysol a Genk amb un contracte de préstec d'un any. El 30 de març de 2020, Ito va signar permanentment amb Genk en un contracte de tres anys.
El 29 de juliol de 2022, Ito es va unir al club de la Ligue 1 Reims.

## Selecció del Japó

Va debutar amb la selecció del Japó el 9 de desembre de 2017 contra la selecció de Corea del Nord. Va disputar 3 partits amb la selecció del Japó.
Selecció del Japó :
| Anys | Partits | Gols |
| 2017 | 3 | 0 |
| Total | 3 | 0 |

## Referències

* ↑ «「ガンバは強いっていうイメージはありますけど、やれないことはないと思います」ガンバ大阪 × ヴァンフォーレ甲府». Arxivat de l'original el 2018-10-28. [Consulta: 31 desembre 2022].
* ↑ ヴァンフォーレ山梨スポーツクラブ. «神奈川大学 伊東純也選手 来季新加入内定のお知らせ».
* ↑ co.,Ltd, FromOne. «手倉森ジャパンの切り札となるか…「やたらと速い」柏の"IJ"こと伊東純也とは - サッカーキング». Arxivat de l'original el 4 juny 2016.
* ↑ «Reysol News｜柏レイソル　Official Site». Arxivat de l'original el 9 gener 2016.
* ↑ «Football: Japan winger Junya Ito reveals title ambitions with Genk», 12-02-2019.
* ↑ «Japanner Ito blijft definitief bij Genk: "Hij is een publiekslieveling"» (en neerlandès), 30-03-2020.
* ↑ Projects, Sanmax. «Junya Ito onderweg naar Stade Reims | KRC Genk» (en neerlandès).
* ↑ National Football Teams
# Junya Sano

Junya Sano, (en japonès: 佐野 淳哉, Shizuoka, 3 de novembre de 1982) és un ciclista japonès, professional des del 2005 i actualment a l'equip Matrix Powertag.

## Palmarès

* 2010
** Vencedor d'una etapa al Tour de Kumano
* 2011
** Vencedor d'una etapa a la Volta a Hokkaidō
* 2014
** Campió del Japó en ruta
* 2017
** 1r a la Volta a Okinawa
* 2018
** Vencedor d'una etapa al Tour de Kumano

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Kalanchoe grandiflora

Kalanchoe grandiflora Wight & Arnott és una espècie de planta suculenta del gènere Kalanchoe, de la família de les Crassulaceae.
No s'ha de confondre amb la Kalanchoe grandiflora A.Rich. que és sinònim de Kalanchoe marmorata.

## Descripció

És una herba suculenta i de tija gruixuda quasi arbustiva, que creix fins a 60 cm d'alçada.
Les tiges i branques inferiors són verticals de 30 a 60 cm o més d'alçada i 25 mm o més de gruix, reduint-se cap amunt, rodones i llises a excepció de les nombroses cicatrius planes de fulles caigudes.
Les fulles són gruixudes, suculentes, simples en parells oposats, sèssils, ovades a obovades-obtuses de 7 cm de llarg i 3,5 cm d'ample, gairebé planes a l'extrem, estretes a la base, crenulades, glabres i de color verd clar amb un revestiment cerós pruïnós glauc sovint amb tonalitat de préssec. Els marges són sencers o generalment crenats (fistonats). El matís de préssec probablement no serà tan pronunciat a l'estiu com amb les temperatures hivernals.
Les inflorescències (cimes) són erectes terminalment sobre corimbe sense fulles, de 12 cm, dividint-se a dalt repetidament en tres branques de color verd groguenc, la del mig sempre acaba en flor (panícula cimosa tricotòmica molt regular). Bràctees escamoses, obovades o el·líptiques agudes. Pedicels d'1 cm de llargada expandits sota la flor. Flors molt juntes.
Les flors són de quatre parts, tubulars de color groc. Calze tubular amb forma de matràs. Sèpals de 6 mm de llarg i 3 mm d'ample oblong-aguts amb ratlles vermelles. Tub de corol·la de 12 mm de llargada contret a la part superior i que s'estén en quatre lòbuls lliures de punta groga (pètals) de 6 mm de llarg i 4 mm d'ample que s'obren cap a l'exterior, persistents al voltant del fruit. Vuit estams en dues sèries, quatre a la boca del tub entre els lòbuls i molt curts, quatre més llargs, a la base dels lòbuls; anteres petites ovades. Carpels separats prop de la base que es redueixen a l'estil de 4 mm de llarg amb una glàndula esvelta o estaminodi oposats. Les flors són grogues i desprenen un perfum deliciós, que recorda la dolçamel o lligabosc de jardí (Lonicera caprifolium).

## Distribució

Planta endèmica de les muntanyes Ghats Occidentals, a l'estat de Kerala, Índia. Creix a 900 m d'altitud.

## Taxonomia

Kalanchoe grandiflora va ser descrita per Robert Wight i George Arnott Walker Arnott i publicada a Prodromus Florae Peninsulae Indiae Orientalis 1: 359. 1834.

### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
grandiflora: epítet llatí que significa 'flors grans'.

### Sinonímia

* Kalanchoe nyikae Engl.

## Referències

* ↑ «The Encyclopedia of Succulents». Llifle.
* ↑ «Kalanchoe grandiflora Wight & Arn.». Tropicos.org. Missouri Botanical Garden.
# José María Yurrebaso Goyenetxe

José María Yurrebaso Goyenetxe (Urretxu, 11 d'octubre de 1955) va ser un ciclista basc que fou professional del 1979 fins al 1992. Va combinar la carretera amb el ciclocròs, del qual es va proclamar tres cops Campió d'Espanya. Del seu palmarès en ruta destaca la seva victòria a la Volta a Espanya de 1981.

## Palmarès en ciclocròs

* 1977
** 1r al Ciclocròs d'Igorre
* 1979
** Campió d'Espanya de ciclocròs
* 1983
** 1r al Ciclocròs d'Igorre
* 1987
** 1r al Ciclocròs d'Igorre
* 1989
** Campió d'Espanya de ciclocròs
* 1990
** Campió d'Espanya de ciclocròs

## Palmarès en ruta

* 1981
** Vencedor d'una etapa a la Volta a Espanya

### Resultats a la Volta a Espanya

* 1981. Abandona. Vencedor d'una etapa
* 1982. Abandona

## Palmarès en ciclisme de muntanya

* 1990
** Campió d'Espanya en Camp a través

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Dendropicos

Dendropicos és un gènere d'ocells de la família dels pícids. Aquests picots són endèmics de l'Àfrica subsahariana.

## Llista d'espècies

Aquest gènere està format per 17 espècies:
* picot d'Etiòpia (Dendropicos abyssinicus).
* picot garser d'Aràbia (Dendropicos dorae).
* picot del Sahel (Dendropicos elachus).
* picot d'Elliott (Dendropicos elliotii).
* picot cardenal (Dendropicos fuscescens).
* picot del Gabon (Dendropicos gabonensis).
* picot gris occidental (Dendropicos goertae).
* picot fosc (Dendropicos griseocephalus).
* picot de Johnston (Dendropicos johnstoni).
* picot lúgubre (Dendropicos lugubris).
* picot de Namaqua (Dendropicos namaquus).
* picot garser dorsibrú (Dendropicos obsoletus).
* picot de pit clapejat (Dendropicos poecilolaemus).
* picot ventrevermell (Dendropicos pyrrhogaster).
* picot gris oriental (Dendropicos spodocephalus).
* picot de Stierling (Dendropicos stierlingi).
* picot de corona daurada (Dendropicos xantholophus).

## Referències

* ↑ J. del Hoyo, A. Elliott, J. Sargatal, D.A. Christie, i E. de Juana (eds.). 2017. Handbook of the Birds of the World Alive. Lynx Edicions, Barcelona.
# Dió d'Alexandria

Dió d'Alexandria (grec antic: Δίων, llatí: Dion) fou un filòsof i acadèmic grec del segle i aC nascut a Alexandria.
Va ser enviat pels alexandrins com a ambaixador a Roma per queixar-se de la conducta del seu rei, Ptolemeu XII Auletes (80 aC-58 aC), però en arribar a Roma va ser enverinat per agents secrets del rei. El principal sospitós de l'assassinat fou Marc Celi Rufus, segons diuen Ciceró i Estrabó.

## Referències

* ↑ 1.Dion a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1028